Xuan Quaydo

Xuan Quaydo (tam adı: Xuan Herardo Quaydo Markes, ; ) — Venesuela dövlət xadimi, siyasətçi, Venesuela Milli Asambleyasının sədri. "Xalq iradəsi" partiyasının üzvü, Varqas ştatından olan federal deputat (2016). 23 yanvar 2019-cu ildən etibarən Venesuela Prezidenti səlahiyyətlərini müvəqqəti icra edəndir.

11 yanvar 2019-cu ildə Milli Asambleya Xuan Quaydonu Venesuelanın müvəqqəti prezidenti elan etmişdir. Bu qərarı Argentina, Braziliya, Haiti, Qvatemala, Gürcüstan, Kanada, Kolumbiya, Kosta-Rika, Panama, Paraqvay, Peru, Puerto-Riko, ABŞ, Çili, Ekvador hökumətləri, həmçinin Amerika Dövlətləri Təşkilatının sədri Luis Almaqro rəsmən tanımışdır (təşkilatın özü yox). 23 yanvar 2019-cu ildə Quaydo Karakasın Çakao rayonunda nümayişçilər qarşısında andiçməsini gerçəkləşdirmişdir.

 Bioqrafiyası 

 Həyatı 
Quaydo aviaşirkətin pilotu və müəlimənin 8 övladından biridir. Bacılarından biri Venesuela Milli Asambleyasının çavuşu, digəri isə Venesuela donanmasının kapitanıdır.

Varqas şataında baş verən təbii fəlakət zamanı onun valideynləri bir müddət evsiz qalmışlar. 2000-ci ildə orta məktəbi bitirmişdir. Fəlakət onun həmkarlarının sözlərinə görə siyasi fəaliyyətinə böyük təsir göstərmişdir. Belə ki, o zamanlar hakimiyyətə gələn Uqo Çaves fəlakətin aradan qaldırılmasına effektiv tədbirlər görməmişdir.

2007-ci ildə Andres Bello Katolik Universitetində mühəndis təhsin\lini bitirərək diplom almışdır. Sonradan isə təhsilini davam etdirərək Corc Vaşinqton Universitetində təhsil almışdır.

 Siyasi fəaliyyət 
O, tələbə siyasi hərəkatında iştirak etmişdir. Quaydo 2009-cu ildə digər siyasətçilərlə birlikdə "Xalq iradəsi" partiyasını qurmuşdur.

2010-cu ildə baş tutmuş parlament seçkilərində alternativ federal deputat seçilmişdir. 2015-ci ildə isə Milli Asambleyaya deputat seçilir.

13 yanvar 2019-cu ildə Quaydo Venesuela Xüsusi Xidmət orqanları tərəfindən saxlanılır. Daha sonra isə buraxılır.

2019-cu ilin yanvarında Venesuela Parlamentinin spikeri seçilir.

 2019-cu il siyasi böhranda iştirakı 

23 yanvar mitinqində Quaydo Karakasın Çakao rayonunda nümayişçilər qarşısında andiçməsini gerçəkləşdirmişdi. Bir neçə saatdan sonra ABŞ Prezidenti Donalt Tramp onu dövlət başçısı olaraq tanımışdır. venesuela Ali Məhkəməsi onun ölkəni təırk etməsinə qadağa qoymuş və hersablarını dondurmuşdur.

 Ailə həyatı 
Ailəlidir, bir qızı var.

 İstinadlar 

 Mənbə 
 Asamblea Nacional 

Kateqoriya:Venesuela siyasətçiləri
Kateqoriya:Venesuelada doğulanlar
Kateqoriya:Venesuela prezidentləri
Kateqoriya:Venesuela mühəndisləri
Kateqoriya:Corc Vaşinqton Universitetinin məzunları